Public procurement notice: Contract Notice
Published: 2024-09-09
Buyer: MINISTARSTVO TURIZMA I SPORTA
Country: HR
Region: HR050
Contract type: Services
Procedure: Open procedure
CPV classification: 50324100 | 72267000: Software maintenance and repair services
Estimated value: 1245000 EUR
Submission deadline: 2024-10-14
Award criteria: price, quality

Technical requirements: Kaznena djela terorizma ili kaznena djela povezana s terorističkim aktivnostima
Plaćanje obveza za mirovinsko i zdravstveno osiguranje
Informacijski sustav eTurizam, mobilna aplikacija mTurizam i središnji portal za podršku razvoju turizma (Portal turizma) razvijeni su u okviru projekta Hrvatski digitalni turizam - eTurizam (sufinanciran iz Europskih strukturnih i investicijskih fondova) koji je kroz digitalizaciju i optimizaciju procesa za cilj imao unaprijediti komunikaciju između građana i javne uprave, povećati učinkovitost i transparentnost javne uprave u pružanju javnih usluga te potaknuti daljnji razvoj turističkih i ugostiteljskih usluga u Republici Hrvatskoj. Odabrani Ponuditelj dužan je provoditi aktivnosti redovitog i proširenog održavanja informacijskih sustava te pružati uslugu korisničke podrške sukladno ovoj dokumentaciji o nabavi, a što se odnosi na informacijski sustav eTurizam, mobilnu aplikaciju mTurizam i središnji portal za podršku razvoju turizma (Portal turizma).
Ponuditelj je dužan, za predmet nabave dostaviti jamstvo za ozbiljnost ponude u obliku zadužnice, bjanko zadužnice, bankarske garancije ili novčanog pologa. Jamstvo mora biti zaprimljeno kod Naručitelja do isteka roka za dostavu ponuda.
Zadužnica ili bjanko zadužnica
Kao jamstvo za ozbiljnost ponude dostavlja se zadužnica ili bjanko zadužnica koja mora biti potvrđena kod javnog bilježnika te ispostavljena sukladno Pravilniku o registru zadužnica i bjanko zadužnica (NN 115/2012, 125/2014 i 82/2017) i popunjena sukladno Pravilniku o obliku i sadržaju bjanko zadužnice (NN 115/2012 i 82/2017) i Pravilniku o obliku i sadržaju zadužnice (NN 115/2012 i 82/2017).

Trajanje jamstva za ozbiljnost ponude ne smije biti kraće od roka valjanosti ponude.
Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj će prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu. U tu svrhu Naručitelj ponuditelju daje primjereni rok, ne kraći od pet dana.

Sredstvo jamstva: bankarska garancija
U bankarskoj garanciji mora biti navedeno sljedeće:
• da je korisnik garancije Ministarstvo turizma i sporta, Prisavlje 14, Zagreb,
• da se garant obvezuje neopozivo, bezuvjetno na "prvi poziv" korisnika garancije, "bez prigovora", isplatiti iznos jamstva u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora o javnoj nabavi, nedostavljanja jamstva za uredno ispunjenje ugovora o javnoj nabavi.
U slučaju podnošenja zajedničke ponude zajednice gospodarskih subjekata jamstvo može dati jedan član zajednice ili svaki član zajednice može dati jamstvo proporcionalno svojem udjelu u ponudi, u kojem slučaju zbroj dostavljenih jamstava članova zajednice gospodarskih subjekta mora odgovarati traženom iznosu jamstva.
U slučaju zajednice gospodarskih subjekata jamstvo za ozbiljnost ponude mora glasiti na sve članove zajednice te sadržavati navod o tome da je riječ o zajednici gospodarskih subjekata.
Bankarska garancija dostavlja se u papirnatom obliku, u izvorniku, u roku za dostavu ponuda, odvojeno od elektroničke ponude.
Bankarska garancija se dostavlja u izvorniku u zatvorenoj plastičnoj foliji (koja se na vrhu zatvori naljepnicom na kojoj je stavljen pečat ponuditelja). Bankarska garancija ne smije biti ni na koji način oštećena (bušenjem, klamanjem ili sl.).
Trajanje jamstva za ozbiljnost ponude ne smije biti kraće od roka valjanosti ponude.
Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj će prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu. U tu svrhu Naručitelj ponuditelju daje primjereni rok, ne kraći od pet dana.


Novčani polog
U skladu s člankom 214. stavkom 4. ZJN 2016, umjesto zadužnice ili bankarske garancije, ponuditelj može dati novčani polog u traženom iznosu za  predmet nabave u korist Državnog proračuna Republike Hrvatske, IBAN Naručitelja: HR1210010051863000160, Model 64, Poziv na broj 9725-43214- OIB Ponuditelja uplatitelja, opis plaćanja: Novčani polog javna nabava, Ministarstvo turizma i sporta, A-4-2024, naziv  predmet nabave za koju se novčani polog uplaćuje.
Ako ponuditelj na ime jamstva za ozbiljnost ponude uplati novčani polog, obvezan je u ponudi dostaviti dokaz o uplati (npr. skenirana potvrda o provedenoj uplati).

Naručitelj će vratiti ponuditeljima jamstvo za ozbiljnost ponude u roku od deset dana od dana potpisivanja ugovora, odnosno dostave jamstva za uredno izvršenje ugovora o javnoj nabavi, a presliku jamstva će pohraniti.
Ukoliko se radi o uplati stranog ponuditelja iz drugih država, novčani polog se može uplatiti na SWIFT CODE: NBHRHR2X

Novčani polog
Gospodarski subjekt može umjesto traženog sredstva jamstva dati novčani polog u traženom iznosu.

U slučaju da ponuditelj uplaćuje novčani polog, dostavlja dokaz o uplati koji se prilaže / uvezuje u ponudu. Na temelju dostavljenog dokaza o plaćanju pologa, naručitelj provjerava izvršenje uplate na računu naručitelja.

Rok valjanosti jamstva za ozbiljnost ponude mora biti najmanje do isteka roka valjanosti ponude, a gospodarski subjekt može dostaviti jamstvo koje je duže od roka valjanosti ponude.
Naručitelj kao kriterij i mjerilo za bodovanje određuje specifično iskustvo i certifikate ključnih stručnjaka kako bi se osigurala uspješna i pravovremena provedba ugovora o pružanju usluga koje su predmet ove nabave. S obzirom na ozbiljnost i složenost projekta za koje će Naručitelj koristiti usluge koje su predmet ovog postupka javne nabave, kao i predviđeno trajanje provedbe projekta, Naručitelj je stava kako je za uspješnu i pravovremenu provedbu projekta nužno da u pružanju usluga koje su predmet ove nabave sudjeluje ponuditelj, odnosno, ključni stručnjaci sa značajnim općim i specifičnim iskustvom pružajući usluge na tržištu, i to upravo kako je navedeno/traženo u ovoj Dokumentaciji o nabavi.
Profesionalno iskustvo predloženih stručnjaka dokazuje se životopisima iz kojih mora biti razvidno traženo iskustvo te koji sadrže detaljne i iscrpne podatke (kako je definirano Obrascem Životopis) o svim relevantnim projektima odnosno radovima što primjerice uključuje naziv projekta/rada i korisnika projekta ako je primjenjivo, kratki opis projekta/rada, ulogu i aktivnosti za koje je stručnjak bio odgovoran tijekom provedbe projekta/ rada, period isporuke odnosno razdoblje pružanja usluge, kontakt podatke osobe kod koje se mogu provjeriti reference i druge specifične podatke relevantne za projekt/rad. Ponuditelj za svakog predloženog stručnjaka dostavlja životopis prema Obrascu Životopis. Detaljni specifični podaci potrebni su Naručitelju u svrhu ocjenjivanja ponuda i dodjele bodova prema navedenim kriterijima za svakog pojedinog ključnog stručnjaka. Naručitelj može u svakom trenutku od Ponuditelja zatražiti dodatne informacije i odgovarajuće dodatne dokaze vezane uz profesionalno iskustvo predloženih stručnjaka i navode koji su dostavljeni u životopisu. Odabrani Ponuditelj je dužan za svakog ključnog stručnjaka nominirati po jednu osobu. Bodove je moguće ostvariti samo za jednog stručnjaka i nije ih moguće ostvariti za više stručnjaka ukoliko više od jednog posjeduje predmetno iskustvo. Jedan ključni stručnjak odnosno osoba ne može niti nominirana za više različitih rola odnosno uloga u okviru ovog predmeta nabave. U slučaju zamjene stručnjaka (čiji je životopis predmet bodovanja) tijekom izvršenja usluge, odabrani Ponuditelj je dužan prethodno ishoditi suglasnost Naručitelja, a troškove zamjene stručnjaka snosi Ponuditelj.
Gospodarski subjekti u ponudi dostavljaju životopise predloženih stručnjaka iz kojih je vidljivo profesionalno iskustvo ključnih stručnjaka koje su stekli pružajući usluge na tržištu, a kako je definirano kriterijima za odabir ponude. Ukoliko Ponuditelj u svojoj ponudi ne navede traženo profesionalno radno iskustvo za određenog stručnjaka, u odnosu na tog stručnjaka Ponuditelju neće biti dodijeljeni bodovi za taj podkriterij radnog iskustva sukladno podkriterijima. Podkriteriji posjedovanja važećih certifikata bodovat će se na temelju dostavljenih odgovarajućih dokumenata ili drugih dokaza sukladno podkriterijima. Predloženi certifikati moraju biti važeći u trenutku otvaranja ponude. Ukoliko odabrani Ponuditelj u okviru svoje ponude ostvari bodove na temelju pojedinog podkriterija posjedovanja certifikata ključnih stručnjaka tada isto postaje obaveza odabranog Ponuditelja za cijelo vrijeme trajanja ugovora o nabavi odnosno odabrani Ponuditelj dužan je osigurati ključnog stručnjaka koji posjeduje predloženi certifikat. Podatke o specifičnom iskustvu ključnih stručnjaka Ponuditelj daje pod kaznenom i materijalnom odgovornošću. Naručitelj ima pravo provjeriti istinitost navoda u životopisima stručnjaka.